Banyana ba 'Gwe ba tle. Ke utlwa Lokwalong 2. E. Go bolelwa mo Kwalong Banyana ke ba Gagwe. O tla tsamaya le nna E. E. Fa ke le bohutsaneng. E. Jeso O a nthata. 3.15. 9 “Utloa, Uena Iseraele, kajeno u tšela Jordane+ ho kena le ho leleka lichaba tse khōlō le tse matla ho u feta,+ metse e meholo le e etselitsoeng liqhobosheane ho fihlela maholimong,+ 2 sechaba se seholo le se selelele, bara ba Baanake,+ bao u tsebileng le ho utloa ho thoe ka bona, ‘Ke mang ea ka emang a tiile ka pel’a bara ba Anake?’ 3 Kajeno u tseba hantle hore Jehova Molimo oa hao o tšela ka pel’a hao.+ Ke mollo o timetsang.+ O tla ba felisa,+ ’me o tla ba kokobetsa ka pel’a hao; u lokela ho ba leleka ’me u ba timetse ka potlako, feela joalokaha Jehova a buile le uena.+ 4 “U se ke ua bua sena ka pelong ea hao ha Jehova Molimo oa hao a li sutumeletsa hōle hore li tlohe ka pel’a hao, ‘Ke ka lebaka la ho loka Jehova a ntlisitseng ho tla rua naha ena,’+ athe ke ka lebaka la bokhopo ba lichaba tsena Jehova a li lelekang ka pel’a hao.+ 5 Hase ka ho loka+ ha hao kapa ka ho loka ha pelo+ ea hao u tlang ho rua naha ea tsona; ha e le hantle, ke ka bokhopo ba lichaba tsena Jehova Molimo oa hao a li lelekang ka pel’a hao,+ e le hore a phethe lentsoe leo Jehova a le hlapanyelitseng baholo-holo ba hao, Abrahama,+ Isaka+ le Jakobo.+ 6 U tsebe hore hase ka ho loka ha hao Jehova Molimo oa hao a u fang naha ena e ntle hore u e rue; etsoe lōna le sechaba se melala e sataletseng.+ 7 “Hopolang: Le se ke la lebala kamoo le halefisitseng Jehova Molimo oa lōna kateng lefeelleng.+ Ho tloha letsatsing leo le tsoileng naheng ea Egepeta ka lona ho fihlela ha le fihla sebakeng sena le fetohetse Jehova.+ 8 Esita le Horebe le halefisitse Jehova hoo Jehova a ileng a le tukela ka bohale ho fihlela boemong ba ho le felisa.+ 9 Ha ke nyolohela thabeng ho ea amohela matlapa a majoe,+ matlapa a selekane seo Jehova a neng a se hlabile le lōna,+ ’me ke lutse thabeng ka matsatsi a mashome a mane le masiu a mashome a mane,+ (ha kea ka ka ja bohobe kapa ka noa metsi,) 10 joale Jehova a mpha matlapa a mabeli a lejoe a ngotsoeng ka monoana oa Molimo;+ ’me holim ’a ’ona ho ne ho e-na le mantsoe ’ohle ao Jehova a neng a a buile le lōna thabeng har’a mollo letsatsing la phutheho.+ 11 Eitse bofelong ba matsatsi a mashome a mane le masiu a mashome a mane Jehova a mpha matlapa a mabeli a lejoe, matlapa a selekane;+ 12 eaba Jehova o re ho ’na, ‘Ema, theoha mona kapele, hobane sechaba sa heno seo u se ntšitseng Egepeta se entse ka mokhoa o senyang.+ Se khelohile kapele tseleng eo ke se laetseng eona. Se iketselitse setšoantšo se entsoeng ka ho qhibilihisoa.’+ 13 Jehova a tsoela pele ho re ho ’na, ‘Ke bone sechaba sena, ’me, bona! ke sechaba se melala e sataletseng.+ 14 Ntlohele ke se felise+ ’me ke hlakole lebitso la sona tlas’a maholimo,+ ’me ke u etse sechaba se matla le se nang le baahi ba bangata ho se feta.’+ 15 “Ka mor’a moo ka reteleha ’me ka theoha thabeng, ha thaba e ntse e tuka mollo;+ matlapa a mabeli a selekane a ne a le matsohong a ka ka bobeli.+ 16 Joale ka talima, ’me le ne le sitetsoe Jehova Molimo oa lōna! Le ne le iketselitse namane e entsoeng ka ho qhibilihisoa.+ Le ne le khelohile kapele tseleng eo Jehova a neng a le laetse eona.+ 17 Eaba ke nka matlapa a mabeli ’me ke a lahlela fatše ka matsoho a ka ’me ke a pshatla ka pel’a mahlo a lōna.+ 18 Ka itihela fatše ka sefahleho ka pel’a Jehova, joaloka pele, ka matsatsi a mashome a mane le masiu a mashome a mane. Ke sa je bohobe leha e le ho noa metsi,+ ka lebaka la libe tsohle tsa lōna tseo le neng le li entse ka ho etsa bobe mahlong a Jehova e le hore le mo siteloe.+ 19 Etsoe ke ne ke tšohile ka lebaka la bohale bo tukang boo Jehova a neng a le halefetse ka bona ho fihlela boemong ba ho le felisa.+ Leha ho le joalo, Jehova o ile a ’mamela le ka nako eo.+ 20 “Arone, le eena, Jehova a mo tukela ka bohale ho fihlela boemong ba ho mo felisa;+ empa ka boela ka etsa thapeli+ molemong oa Arone ka nako eo. 21 Sebe sa lōna seo le neng le se entse, namane,+ ka e nka, eaba ke e chesa mollong le ho e robakanya, ka e silakanya ho fihlela e thumisehile joaloka lerōle; ka mor’a moo ka lahlela lerōle la eona molapong o phoroselang o neng o theoha thabeng.+ 22 “Ho ekelletsa moo, la halefisa+ Jehova Tabera+ le Masa+ le Kibrothe-hatava.+ 23 Ha Jehova a le ntša Kadeshe-barnea,+ a re, ‘Nyolohang ’me le rue naha eo ka sebele ke tla le fa eona!’ joale la fetohela taelo ea Jehova Molimo oa lōna,+ ’me ha lea ka la bontša tumelo+ ho eena ’me ha lea ka la mamela lentsoe la hae.+ 24 Le fetohetse Jehova+ ho tloha ka letsatsi leo ke le tsebileng ka lona. 25 “Kahoo ka ’na ka itihela fatše ka sefahleho ka pel’a Jehova ka matsatsi a mashome a mane le masiu a mashome a mane,+ etsoe ke ile ka itihela fatše ka sefahleho joalo hobane Jehova a ne a buile ka ho le felisa.+ 26 Ka qala ho etsa thapeli+ ho Jehova ’me ka re, ‘’Musi Morena Jehova, u se ke ua felisa sechaba sa hao, e leng thepa ea hao,+ seo u se lopolotseng ka boholo ba hao, seo u se ntšitseng Egepeta+ ka letsoho le matla.+ 27 Hopola bahlanka ba hao Abrahama, Isaka le Jakobo.+ U se ke ua retelletsa sefahleho sa hao ho thatafaleng ha sechaba sena le bokhopong ba sona le sebeng sa sona,+ 28 esere naha+ eo u re ntšitseng ho eona ea re: “Kahobane Jehova a ne a sa khone ho se isa naheng eo a se tšepisitseng eona, le hobane a ne a se hloile o se ntšitse hore a se bolaele lefeelleng.”+ 29 Ebile ke sechaba sa hao le thepa+ ea hao eo u e ntšitseng ka matla a hao a maholo le letsoho la hao le otlolohileng.’+